Rogério Ceni
Rogério Ceni (g. 1973 m. sausio 22 d.) – Brazilijos futbolininkas, São Paulo klubo vartininkas. Pagal Tarptautinę futbolo istorijos ir statistikos federaciją (IFFHS) tai yra daugiausiai įvarčių įmušęs futbolo vartininkas. Buvęs Brazilijos rinktinės žaidėjas. Nacionalinėje komandoje žaidė nuo 1997 m. gruodžio 16 d., pakviestas dalyvauti 2006 m. pasaulio čempionate, kur žaidė 9 minutes trečiosiose rungtynėse. 2011 m. kovo 27 d. Ceni įmušė 100-ąjį įvartį savo karjeroje.